OzLabs/hebrew-wiki-articles huggingface dataset:
ריקשה

ריקשה ב[[קיוטו, יפן]]
אוטו-ריקשה ממונעת ב[[גואה, הודו]] 
ריקשות עומדות בפקק תנועה עצום ב[[דאקה]]
ריקשה (מיפנית: 力車, rikisha) היא כלי רכב דו- או תלת-גלגלי המשמש להסעת נוסע בודד (לרוב) או מספר נוסעים ומונע בכוח שרירי הנהג או בצורה ממונעת.

הריקשה פותחה לראשונה ביפן, ובעקבות המחיר הנמוך של הנסיעה בה הפכה הריקשה לפופולרית בעריה והתפשטה לשאר ארצות אסיה.

ישנם שני סוגים עיקריים של ריקשות:
* ריקשה דו-גלגלית, המונעת על ידי אדם, הרתום אליה ומושך אותה תוך כדי הליכה או ריצה.
* ריקשה תלת-גלגלית, הרתומה לאופניים המופעלים על ידי נהג הריקשה.

ריקשות נפוצות בימינו באזורים מסוימים בהודו, בנפאל ובמדינות אחרות באסיה.

ריקשות ממונעות קיימות במדינות הודו-סין (שבהן הן מכונות "טוק-טוק") ובהודו, שבה גם ריקשה ממונעת נקראת ריקשה או אוטו-ריקשה.

מקור שמה של הריקשה במילה היפנית 人力車 (ג'ינריקישה), כאשר 人 (ג'ין) משמעותו "אדם", משמעות המילה 力 (ריקי) היא כוח, ו-車 (שה) היא המילה היפנית לכלי רכב. ביחד, משמעות הצירוף המילולית היא "כלי רכב מונע-אדם".

==ראו גם==
* תלת אופן
* אפריון
* בג'אג' אוטו

==קישורים חיצוניים==

* 
* 
* 

==הערות שוליים==

קטגוריה:כלי רכב
קטגוריה:תחבורה בת קיימא
קטגוריה:יפן: המצאות
קטגוריה:מרכבות וכרכרות
קטגוריה:עגלות
דנדריט

דֶּנְדְּרִיט (על פי האקדמיה ללשון העברית: כְּנִיסוֹן עֲצַבִּי, או בקיצור: כְּנִיסוֹן) הוא שלוחה קצרה ומסועפת הבולטת מתאי עצב ומהווה את אמצעי הקלט שלהם.  

מקור השם במילה היוונית δένδρον (דֶּנְדְּרוֹן), שפירושה "עץ", שם זה ניתן לה בשל השלוחות המתפצלות לסעיפים וסעיפי משנה רבים ונראות כעץ.

לדנדריטים אין כל קשר לתאים דנדריטיים (תאים השייכים למערכת החיסון), ואין לבלבל ביניהם.

==פעילות==
לדנדריט יש תפקיד חשוב בתקשורת של תאי העצב.
הדנדריט הוא שלוחה של תא העצב המקבלת מידע מתאי עצב אחרים ומעבירה אותו אל גוף התא.
הדנדריט מתקשר עם סיבים עצביים של תאי עצב אחרים בסינפסות באמצעות מוליכים עצביים שמופרשים על ידם. המולקולות של המוליך העצבי מתקשרות לקולטנים הנמצאים על פני הדנדריט. קישור זה מפעיל תעלות יונים, אשר יוצרות פוטנציאל חשמלי סינפטי בתא המטרה. באופן זה משתנה הפרש הפוטנציאלים החשמליים על קרומו של הדנדריט למשך כמה מאיות השנייה. אותות חשמליים אלו מדורגים, כלומר בטווח שבין 50 ו-180 מיליוולט, ודועכים, כלומר נחלשים ככל שהם מתקרבים לגוף התא.

הדנדריטים יוצרים מבנה מסועף המאפשר להם לקבל מידע עצבי מתאים רבים.
בתלולית האקסון נסכמים שינויי המתח החשמליים המגיעים מהקוצים הדנדריטיים השונים. בתלות בתזמון האותות ובמיקום היחסי ביניהם, עשויה הסכימה להיות ליניארית או לא ליניארית. עליית המתח בדנדריט ובעקבותיו בגוף התא עשויה לחולל דחף עצבי בתלולית האקסון.

בנוסף, לשינויי המתח התכופים ברחבי העץ הדנדריטי ניכרת השפעה על הפלסטיות העצבית, המעורבת בתהליכי למידה וזיכרון. דחפים עצביים מתקדמים גם מגוף התא במעלה העץ הדנדריטי ונמצא כי יש חשיבות לתזמון היחסי בין הגעת דחף עצבי לבין הגעת אות סינפטי מקומי. תזמון מתאים בין גירוי סינפטי נשנה לבין הדחפים העצביים מגוף התא עשוי להביא לחיזוק ארוך-טווח (Long-term potentiation) של הקישור הסינפטי המתאים, בעוד שגירוי מועט עשוי להביא לניוון הקישור הסינפטי.

===עירור מול עיכוב===
העץ הדנדריטי המסועף בכל תא עצב מכיל עשרות אלפי קישורים סינפטיים.
אחד הגורמים המשפיעים על תגובת הדנדריט לגירוי מסוים הוא סוג הסינפסה שאליה הוא מחובר.

נהוג להבדיל בין סינפסות מעוררות לסינפסות מעכבות.
* סינפסה מעוררת - קישור סינפטי המכיל בעיקר תעלות יונים הממותגות על ידי מוליכים עצביים מעוררים. סינפסות מעוררות מסתיימות לרוב על הסתעפות קצרה באורך כ-1 מיקרון, המכונה קוץ דנדריטי . תאי עצב פירמידיים , המהווים למעלה מ-80% מתאי העצב בקליפת המוח, מכילים בעיקר סינפסות מעוררות.
* סינפסה מעכבת - קישור סינפטי שבו הגעת המוליך העצבי המתאים מביאה להגדלת הפרש הפוטנציאלים החשמלי בין התא לבין התמיסה החוץ-תאית. מצב זה מכונה היפרפולריזציה. כתוצאה מכך מתרחק מתח הקרום של התא מערך הסף הדרוש לעירור דחף עצבי. סינפסות מעכבות מסתיימות לרוב על גוף הדנדריט וקרוב לגוף תא העצב.

==היבטים רפואיים==
מחלות עצביות שונות כגון מחלת אלצהיימר מתאפיינות גם בקוצים דנדריטיים מנוונים, מעוותים, פחותים או מרובים. גם לתרופות נוגדות דיכאון עשויה להיות השפעה על מידת הקישוריות העצבית של הדנדריט.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:היסטולוגיה
קטגוריה:מערכת העצבים
וולגה

נהר ווֹלְגַה (; בטטרית: Идел, אִידֵל; בצ'ובשית: Атӑл, אַטָל; במארי: Юл, יוּל) הוא הנהר הארוך ביותר באירופה. אורכו 3,692 קילומטרים, והוא מרכזה של מערכת הנהרות הגדולה באירופה.
== גאוגרפיה ==
מקורות הנהר הם בגבעות ואלדאי, ברום 225 מטר מעל פני הים, צפונית מערבית למוסקבה וכ-320 קילומטרים מדרום-מזרח לסנקט פטרבורג. משם הנהר זורם מזרחה אל הערים ירוסלבל, ניז'ני נובגורוד וקאזאן, ופונה דרומה תוך שהוא חולף בטוליאטי, סמרה, אנגלס, סראטוב ווולגוגרד, עד שהוא נשפך אל הים הכספי באזור אסטרחן, 28 מטר מתחת לפני הים.

טמפרטורת המים של הוולגה באמצע הקיץ (יולי) מגיעה ל-20–25 מעלות צלזיוס. הוא קופא בחלק העליון והאמצעי בסוף נובמבר, בחלק התחתון בתחילת דצמבר; ללא קרח נשאר כ-200 ימים, וליד אסטרחאן – כ-260 ימים.

אל הוולגה נשפכים יובלים רבים, הגדולים הם הנהרות קאמה, אוקה, וטלוגה וסורה. יחד הם מנקזים שטח של כ-1.38 מיליון קילומטר רבוע באזור המאוכלס ביותר ברוסיה. הדלתה של הוולגה משתרעת לאורך כ-160 קילומטר ומתפצלת ליותר מ-500 ערוצים קטנים. נהר הוולגה קופא ברובו במשך שלושה חודשים בשנה.

הנהר מהווה נתיב תחבורה חשוב, כמו גם מקור מי השקיה ואנרגיה הידרואלקטרית. תעלת הוולגה-דון, תעלת מוסקבה ונתיב המים וולגה-בלטי מהוות מערכת נתיבי מים המחברת את מוסקבה, הים הלבן, הים הבלטי, ים אזוב, הים השחור והים הכספי.

עמק נהר הוולגה הוא אזור מסורתי משובח לגידול דגן, והוא עשיר במחצבים כגון נפט, גז טבעי, מלח ואשלג. הדלתה מהווה אזור דיג חשוב, ואסטרחן, הנמצאת בה, היא המרכז העולמי של הקוויאר.

וולגוגרד, ניז'ני נובגורוד, טוליאטי, סראטוב, קאזאן וסמרה הן ערי תעשייה חשובות השוכנות לגדת הנהר. טוליאטי (שנקראה על שם מזכ"ל המפלגה הקומוניסטית האיטלקית, פלמירו טוליאטי) היא מרכז חשוב לייצור רכב, ובניז'ני נובגורוד, שהייתה סגורה לזרים בזמן השלטון הקומוניסטי, יוצר ציוד צבאי ומכוניות ה"וולגה" שנקראו על שם הנהר. 

המלומד תלמי מאלכסנדריה הזכיר את הוולגה בספרי הגאוגרפיה שלו. אגן הנהר היה ערש גידולן של אימפריות חשובות כאימפריה הבולגרית (המאות ה-7 עד ה-13 לספירה) ואימפריית הכוזרים. העיר איטיל, בירת ממלכת הכוזרים, שהייתה עיר מסחר חשובה מהמאה ה-8 עד חורבנה במאה ה-10, נבנתה על גדות נהר הוולגה.

וולגוגרד (בעבר סטלינגרד) הייתה מרכזו של קרב סטלינגרד, הניצחון החשוב של הצבא האדום על הוורמאכט במלחמת העולם השנייה. 

רגשותיהם העזים של רוסים רבים כלפי הוולגה מוצאים ביטוי באמנות ובשירה, בעיקר בהתייחסות ל"אמא וולגה" שהיא ליבה המיתולוגי של רוסיה.

{| align="center"
|<gallery widths="250px" heights="250px">
קובץ:Volgograd 44.67670E 48.66724N.jpg|תמונת לווין
קובץ:Russia River Volga.jpg|הוולגה בירוסלבל
</gallery>
|}

== ראו גם ==

* טטרים
* בולגרים של הוולגה
* צ'ובשים

==קישורים חיצוניים==

* 

==הערות שוליים==

קטגוריה:רוסיה: נהרות
קטגוריה:הים הכספי: נהרות
קטגוריה:מחוז מוסקבה: גאוגרפיה
קטגוריה:מחוז וולגוגרד: גאוגרפיה
קטגוריה:טטרסטן: גאוגרפיה
קטגוריה:מחוז אסטרחן
צ'ורבה

צלחת מרק צ'ורבה
צ'וֹרְבָּה (ברומנית: Ciorbă, בטורקית: Çorba), מילה שפירושה מרק חמוץ, ובעברית היא מתייחסת בדרך-כלל למרק רומני המכיל ירקות, עלי לאושטיאן, (צמח תבלין ממשפחת הסלרי) ובשר. המילה קיימת גם בערבית בצורה "שורבה" (شوربة) וגם בשפות אחרות המדוברות בבלקן ובסביבותיו, אולם מקורה אינו ברור.

בעוד סוּפָּה (Supa) ברומנית ובלאדינו הוא כל מרק, צ'ורבה הוא כל מרק חמוץ, החמיצות מהווה את טעמו האופייני של מרק צ'ורבה, ומושגת על ידי הוספת לֶאוּשְטִיאָן, לימון, מי גבינה חמוצים, או חומרי טעם חמוצים אחרים כמו מי כבישת כרוב חמוץ. ברומניה שרר בעבר מחסור בפירות הדר ולימונים, וחמיצות הצ'ורבה הושגה על ידי הוספת מחמצת (bors) - העשויה מסובין ודגנים שונים השרויים במים בתוך סיר חרס עמוק ואטום - תהליך המזכיר במעט הכנת שאור ללחם.

ישנם סוגים רבים של צ'ורבה, בנוסף למרק הכרוב והבשר, ה"שקמבה צ'ורבה" הוא מרק חמצמץ מקיבת בקר, "צ'ורבה דה פרישוארה" הוא מרק עם כדורי בשר מתובלים, "צ'ורבה דה פסואלה" הוא מרק שעועית, "צ'ורבה דה פשטה" הוא מרק דגים ובנוסף, קיימת גם גרסה צמחונית של המרק - "צ'ורבה דה לגומה".

== בתרבות ==
פתגם בלאדינו (שפתם של יהודי אסיה הקטנה והבלקן) אומר: "מי שנִכוֶה מצ'ורבה נושף ומקרר גם את היוגורט" (מקביל לפתגם: מי שנכווה ברותחין נזהר בצוננין).

במערכון "המוסך" של הגשש החיוור, מסופרת בדיחה על "שר האוצר נכנס למסעדה רומנית אוכל צ'ורבה".

==סוגים==
<gallery>
Begova Čorba (Baščaršija in Sarajevo, Bosnia).JPG|צ'ורבה בוסני ולחם סומון
Ready kurban chorba.JPG| צ'ורבה בולגרי
Shorpo.jpg|צ'ורבה מקירגיזסטן
Pileća corba.jpg|מרק סרבי
Chorba.jpg|מרק אלג'יראי
Chorba in Budva 2019.jpeg|מרק ממונטנגרו
</gallery>

==לקריאה נוספת==
* Radu Anton Roman: Bucate vinuri si obiceiuri romanesti, editura Paideia 2009
==קישורים חיצוניים==

קטגוריה:מרקים
קטגוריה:המטבח הרומני
סלרי

סלרי, או כרפס ריחני (שם מדעי: Apium graveolens) אחד המינים של הסוג כרפס ממשפחת הסוככיים. צמח ירק מאכל ותבלין, צמח דו-שנתי אשר מקורו באגן הים התיכון, נפוץ כצמח בר הגדל בביצות - צמח ריחני זקוף שגבהו 50–70 סנטימטר. הסלרי גדל בקרקע עשירה ולחה, בשמש מלאה ואקלים מעט קריר.

==כירק מאכל==

סלרי משמש כירק מאכל, כתבלין ומקור טעם ונאכל בשלמותו (גבעולים, עלים, זרעים ושורש). מכיל סידן, ברזל, אשלגן, ויטמין A וויטמין C. כצמח תרבות הוא מצוי בשני זנים סלרי שורש (Apium graveolens var. rapaceum) וסלרי עלים (var. dulce). בראשון צוואר השורש מעובה בצורת פקעת וגבעולי העלים קצרים יחסית, מגדלים אותו בעיקר בעבור שורשו הנאכל, והעלים משמשים תבלין למאכל. את הזן השני, סלרי עלים, מגדלים בעיקר בשל עליו הארוכים, המשמשים ירק מאכל.

באביב מצמיח הסלרי תפרחת המתנשאת לגובה של 1-1.6 מטר, וממנה מתפתחים אלפי זרעים. הסלרי מזריע את עצמו ומתפשט על חלקים נרחבים.

זרעי הסלרי משמשים תבלין והם נחשבים תחליף למלח. הזרעים משמשים לתיבול תבשילים, רטבים ומרקים.

חתך גבעול של סלרי
צמח הסלרי מכיל רעלן בשם פסוראלן אשר במקרים חריגים ונדירים עלול לגרום נזק לדנ"א אם נחשפים לאור השמש לאחר אכילתו. יש מיעוט קטן של אנשים הסובלים מאלרגיה חמורה לסלרי. ככל הנראה האלרגן לא נהרס בבישול או אפייה.

בניגוד לתפיסה רווחת לסלרי אין "ערך קלורי שלילי" והוא מספק מעט יותר קלוריות מהדרוש לצורך עיכולו.

==קישורים חיצוניים==

* 
* 
* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:סוככיים
קטגוריה:ירקות
קטגוריה:עשבי תיבול
1

==אירועים בולטים בעולם==
*אריוס פיניוס מתמנה לארכון באתונה.
*תחילת עידן היואנשי של שושלת האן הסינית.
*קונפוציוס מקבל את התואר המלכותי הראשון שלו, לאחר מותו, והופך ללורד באוצ'נגון ני.
*מתחילה תקופת שלטונו של הקיסר פינג מהאן בסין.
*וואנג מאנג חוזר להיות בשנית העוצר על ידי הקיסרית הגדולה דוואג'ר וואנג.
*הראיוס יורש את כתר באקטריה.
*נאטאקאמאני יורש את כתר נוביה.

==נולדו==
*(לפי הנוצרים) ישו, מייסד הנצרות, לפי קביעת דיוניסיוס אקסיגואוס בהתאם למספר חוקרים.
*לוקיוס אניוס גליו, פרוקונסול רומאי (נפטר ב-65)
*קווינקטיליוס וארוס, בנם של פובליוס קווינקטיליוס וארוס וקלאודיה פולכרה
*זוטוס השני, מלך חדייב, בנם של מונבז הראשון והלני המלכה (נפטר ב-54)

==נפטרו==
*סאפאדביזס, נסיך יואז'י ומלך כוש (בקטריה)
*אמנישקהטו מלכת כוש (נוביה)

==לוח שנה==

==קישורים חיצוניים==

==הערות שוליים==

קטגוריה:1 (מספר)
8

* תחילת הספירה בלוח האתיופי

== אירועים ==

ללא תאריך מדויק: 
* אוגוסטוס קיסר מחליט להגלות את יוליה הצעירה ולנתק את האירוסין בין קלאודיוס לבין אמיליה לפידה, בתה של יוליה ושל הפוליטיקאי הרומאי לוקיוס אמיליוס פאולוס 
* אובידיוס משלים את המטמורפוזות ומתחיל את הפסטיבלים; אוגוסטוס מגלה את המשורר אובידיוס לעיר טומיס שעל שפת הים השחור סמוך לשפך הדנובה (היום קונסטנצה, ברומניה).
* טינומקוס מודח מראשות ממלכת האטרבטים, מדינה גרורה של האימפריה הרומית בבריטניה ונמלט לרומא; אחיו אפילוס הופך לשליט יחיד
* הרומאים חותמים על הסכמים עם המרקומנים תחת המלך מרבוד שהופכים אותם למדינה גרורה של האימפריה הרומית
* וונונס הראשון הופך למלך האימפריה הפרתית
* ואנג מאנג מצליח לרסק מרד נגד השלטון ומייסד לקראת סוף השנה (ותחילת שנת 9) את שושלת שין

== נולדו ==

== נפטרו ==

ללא תאריך מדויק: 
* מרכוס ולריוס מסלה קורבינוס, שר צבא רומי (נולד ב-64 לפנה"ס)
* הלל הזקן (נולד ב-113 לפנה"ס)

== לוח שנה ==

==קישורים חיצוניים==

קטגוריה:8 (מספר)
9

== אירועים ==
* בעקבות ניצחון הגרמאנים את הצבא הרומי בראשות פובליוס קווינקטיליוס וארוס בקרב יער טויטובורג הופך נהר הריין לגבול בין העולם דובר הלטינית לדוברי הגרמנית

== נולדו ==

== נפטרו ==
* פובליוס קווינקטיליוס וארוס, פוליטיקאי ומצביא רומאי, ככל הנראה התאבד לאחר התבוסה בקרב יער טויטובורג (נולד ב-46 לפנה"ס)

== לוח שנה ==

==קישורים חיצוניים==

קטגוריה:9 (מספר)
מעגלים

מַעְגָּלִים הוא יישוב קהילתי דתי בנגב הצפוני מערבי, מדרום לנתיבות, המהווה חלק ממועצה אזורית שדות נגב והמשתייך לארגון יישובי הפועל המזרחי. מקור שם היישוב הוא בספר תהילים .

מעגלים הוא היישוב הגדול ביותר בתחומי המועצה אזורית שדות נגב. היישוב ניצב בלב יישובי ה"שרשרות" – שרשרת, גבעולים, מלילות ושיבולים ומספק להם שירותים כגון מכולת ומרפאה.

<br />

==היסטוריית היישוב==

היישוב הוקם בשנת 1958. המרכז הכפרי מעגלים הוקם סביב בית הספר היסודי האזורי, נמנה עם ראשוני מושבי העולים אשר הוקמו על ידי איגוד המושבים בנגב המערבי. העולים שהגיעו ליישוב עלו לארץ מתוניסיה ומאזורי הגבול איראן–עיראק–כורדיסטן, בשנת 1987 קיבל מעגלים מעמד של יישוב קהילתי. בשנות ה-90 יזם ראש המועצה האזורית עזתה (הנקראת היום שדות נגב), מר שמעון כלפה, הרחבה גדולה של היישוב. במסגרת זו, הוקמו כמה שכונות בנה ביתך שרוב תושביהן הם זוגות צעירים מהמושבים באזור וכן מעיירות פיתוח סמוכות, בעיקר מנתיבות השכנה. 
בנוסף לכך, בשלהי שנות ה-90 יזם ראש המועצה האזורית שמעון כלפה את הקמתם של כמה מבני ציבור, ביניהם בית כנסת גדול ומועדון לשירות הקהילה.

==מידע כללי על היישוב==

במעגלים מעל ל־500 משפחות. ביישוב 30 יחידות משק ו־420 יחידות דיור. ביישוב יש מרכז מסחרי, וכן בית ספר יסודי ממלכתי-דתי. בנוסף ישנו בית עם המשמש לאירועים וכנסים.

ביישוב מתקיימת פעילות תורנית ענפה בראשות הרב משה אלקבץ המשמש כרב היישוב.

בכלל זה פועלים ביישוב בית כנסת מרכזי ובית כנסת "אחדות ישראל" שבשכונת הגבעה ומאז תקופת הקורונה נפתחו שני בתי כנסת נוספים בשכונת הפרפר, בנוסף קיים כולל יומי לכלל התושבים, וכוללים נוספים יומיים לאברכים.

בנוסף ביישוב קיימים מגרשי ספורט-כדורגל וכדורסל כמו כן קיימים סניף בני עקיבא.

==קישורים חיצוניים==

*

==הערות שוליים==

קטגוריה:יישובים שהוקמו ב-1958
קטגוריה:ישראל: יישובים קהילתיים
קטגוריה:יישובים דתיים בישראל
קטגוריה:הנגב: יישובים
קטגוריה:מרכזים אזוריים
קטגוריה:יישובי השרשרות
שרשרת (מושב)

שרשרת הוא מושב חקלאי דתי בנגב הצפוני מערבי, השוכן מדרום לנתיבות, ומשתייך לארגון יישובי הפועל המזרחי. המושב מהווה חלק מיישובי השרשרות יחד עם גבעולים, שיבולים, מלילות ומעגלים, ומשתייך למועצה האזורית שדות נגב.

== היסטוריה ==
המושב נוסד בשנת 1949 על ידי הסוכנות היהודית, ונקרא בשם שרשרת כדרך לציין את שרשרת המושבים הדתיים שתוכננה לקום באזור. ואכן, לאחר הקמת שרשרת הוקמו עוד מושבים ומושב שרשרת כונה בתחילה שרשרת א', מושב שיבולים שהוקם אחריו כונה שרשרת ב, מושב מלילות כונה שרשרת ג' ומושב גבעולים שהוקם אחרון כונה שרשרת ד. כל גוש היישובים הזה כונה 'השרשראות'. מאוחר יותר כל מושב קיבל שם: שיבולים, מלילות, גבעולים. המתיישבים הראשונים במושב שרשרת, היו עולים צעירים מג'רבה ומדרום תוניסיה, שעברו הכשרה בקבוצת יבנה במשך כשנה. בשנת 1949 (ה'תש"ט) הם הופנו לסוּמַרָה, שם ישב במקור המושב תקומה, שהוקם על ידי עולים מרומניה ומהונגריה בהקמת 11 הנקודות בנגב. חברי תקומה שחיו במסגרת שיתופית קלטו אותם והמשיכו בהכשרתם החקלאית. כדי להכשירם לקראת יסוד יישוב עולים חדש בנגב. אולם הם היו מעטים והיה צורך בגיוס חברים נוספים. לשם כך "איגוד המושבים" גייס מתיישבים נוספים מצפון אפריקה.

רב המושב הראשון, הרב נסים הכהן היה הרב הראשון בכל האזור. הרב הגיע ארצה בשנת ה'תש"י, ובעקבותיו הגיעו משפחות נוספות מיוצאי תוניסיה, בניסיון להביא למקום אנשים בעלי אותם מנהגים ואורחות חיים. אחר כך נבנו עוד צריפים עבור המושב, דרום-מזרחית לסומרה, ותוך זמן קצר הם אוכלסו. בשנת 1951 עבר המושב מסומרה למקומו הנוכחי.

המושב הוקם תחילה כמושב שיתופי על 17 דונם אשר התחלקו בין החברים. כיום שטחו הוא 6000 דונם, המתחלקים בין 62 משקים חקלאיים עצמאיים. במושב מתגוררות כ-124 משפחות, רבות מהן מתפרנסות מחקלאות, ויש מעבודות חוץ.

הרב הכהן נפטר בשנת ה'תשל"ד, ובשנת ה'תשל"ו (1975) מונה במקומו הרב יצחק ברדא, עד לשנת ה'תשמ"ב. אחריו מונה הרב חיים אמסלם, שלימים היה ח"כ מטעם ש"ס, ואחריו מונה הרב דוד ישעיה. זמן מה לאחר עזיבת האחרון, מונה לתפקיד הרב שמואל צובירי, והוא מכהן בתפקיד למעלה מ-20 שנה. במושב התגורר שמעון כלפה, ראש המועצה האזורית עזתה, שנקראת היום שדות נגב. כלפה, שקודם לכן היה סגן ראש המועצה האזורית (בשלהי שנות ה-50 ובראשית שנות ה-60) כיהן כראש המועצה האזורית מ-1980 ועד לשנת 1998, לארבע קדנציות רצופות במשך 18 שנים. הוא המשיך להתגורר במושב עד לפטירתו בשנת 2016. בשנת 2012 נבחר לראשות המועצה האזורית תמיר עידאן, שנבחר מאז לקדנציה נוספת, ואף הוא מתגורר במושב.

==קישורים חיצוניים==

*
*[http://www.sdotnegev.org.il/22/ שרשרת] באתר המועצה האזורית שדות נגב
* 

==הערות שוליים==

קטגוריה:מושבים
קטגוריה:יישובים דתיים בישראל
קטגוריה:יישובים שהוקמו ב-1951
קטגוריה:הנגב: יישובים
קטגוריה:יישובי השרשרות
גבעולים

גִּבְעוֹלִים הוא מושב במערב נגב הצפוני, מדרום לנתיבות, המשתייך לארגון יישובי הפועל המזרחי. גבעולים מהווה חלק מיישובי השרשרות יחד עם שרשרת, שיבולים, מלילות ומעגלים, והוא חלק מהמועצה האזורית שדות נגב. שם המושב הוא סמלי מעולם החקלאות.

המושב נוסד בשנת 1952 על ידי עולים מעיראק ומכורדיסטן. שטח המושב הוא כ־3,000 דונם, ורוב תושביו עוסקים בחקלאות.

==קישורים חיצוניים==

*
*[http://www.sdotnegev.org.il/CenterFrameMatnasim.asp?DeptID=43 גבעולים] באתר המועצה האזורית שדות נגב

==הערות שוליים==

קטגוריה:יישובים שהוקמו ב-1952
קטגוריה:מושבים
קטגוריה:יישובים דתיים בישראל
קטגוריה:הנגב: יישובים
קטגוריה:יישובי השרשרות
שיבולים

שיבולים (שִׁבֳּלִים) הוא מושב בנגב הצפוני מערבי, מדרום־מזרח לנתיבות, המשתייך לארגון יישובי הפועל המזרחי. שמו של המושב הוא סמלי, מעולם החקלאות. הוא מהווה חלק מיישובי השרשרות יחד עם שרשרת, מלילות, מעגלים וגבעולים, ומשתייך למועצה האזורית שדות נגב. המושב נוסד בשנת 1952 על ידי עולים מאיראן ומכורדיסטן, ונקרא בתחילה "שרשרת ב'". שטח המושב הוא כ-4,000 דונם,
המושב נמצא במרחק של כקילומטר מיער שרשרת, מנתיבות, ומנחל גרר.

==קישורים חיצוניים==

*
*[http://www.sdotnegev.org.il/CenterFrameMatnasim.asp?DeptID=53 שיבולים] באתר המועצה המקומית שדות נגב

==הערות שוליים==

קטגוריה:יישובים שהוקמו ב-1952
קטגוריה:מושבים
קטגוריה:יישובים דתיים בישראל
קטגוריה:הנגב: יישובים
קטגוריה:יישובי השרשרות
הידרתים

הידרתים (שם מדעי: Hydrozoa) היא מחלקה במערכת הצורבים, הקרובה למדוזות, שושנות ים ואלמוגים. חיות אלו הן טורפות – הן צדות את טרפן באמצעות תאים צורבים (נמטוציסטים) שמצויים בזרועות הציד. 

מרבית המינים במחלקה זו חיים במים מלוחים אך חלקם חי גם במים מתוקים. ברוב חברי המחלקה ישנו שילוב במחזור החיים הכולל שלב מדוזה ושלב פוליפ ואילו בחלקם קיים רק אחד משלבים אלו. במצב הפוליפ הפרט מקובע לקרקע ואינו בעל יכולת תנועה. כדי להתרבות ולהפיץ פרטים לאזורים אחרים מנץ הפוליפ מדוזות שהן בעלות יכולת תנועה והתרבות. רוב הרבייה של מחלקה זו היא באמצעות רבייה א-מינית, באמצעות הנצה.

==הידרה==
הפרט המפורסם מבין פרטי המחלקה היא ההידרה (ממנה נובע שמה של המחלקה כולה) המשמשת במחקרים רבים בביולוגיה. ההידרה קיבלה את שמה מכך שהיא בעלת יכולת רגנרציה – כשחותכים את ההידרה למספר חלקים כל חלק גדל והופך להידרה חדשה. תכונה זו מזכירה את ההידרה במיתולוגיה היוונית.

ההידרה היא דו-שכבתית כאשר השכבה החיצונית היא האפידרמיס והפנימית אנדודרמיס. בין השכבות ישנה המזוגליאה שהוא שכבה דקה וחסרת תאים. מרבית נפחה נובע משכבת העיגון Bazal Lamina. תאי האפיתל הם מוסקולריים המכילים סיבי שריר אורכיים בעלי יכולת התכווצות.
בשכבה הגסטרודרמלית מופיעים תאי עיכול טבעתיים Nutritive muscle cell. התאים בעלי כל אברוני תא אך בעלי פונקציה של שרירים.
Cnidocyte – תאים צורבים באפיתל החיצוני. זהו תא רגיל בעל מבנה של תא טיפוסי שנוסף לו מנגנון צריבה. שמות התאים הצורבים ניתנים על שם מנגנון הצריבה.
Nematocyst – מנגנון צריבה נפוץ המכיל קפסולה ובתוכה צינור מפותל דמוי צלצל המזריק את הטוקסינים הצורבים. לתא הצריבה מחוברים תאי עצב סנסוריים וריס חישה Cnidocil. כך יודע התא מתי לפעול.
תאי הביניים Intersistal cell המצויים בהידרה הם תאים טוטיפוטנטיים המתמיינים לתאים מסוגים שונים לפי הצורך. התא הצורב שמופעל אינו ממוחזר אך במקומו ייווצר תא חדש על ידי התמיינות תא ביניים.

==ראו גם== 
* סיפונופורים
*הידרה חומה
*המדוזה בת האלמוות

==קישורים חיצוניים==

* 

*
קטגוריה:בעלי חיים שתוארו ב-1843
קטגוריה:טקסונים שתוארו בידי ריצ'רד אוון
9–1 לפנה"ס

שימו לב: ערך זה מכיל אירועים מן השנים 9–1 לפנה"ס

==אירועים בולטים בעולם==
* 9 לפנה"ס – המזבח הרומי ארה פקיס, אשר הוקם על ידי הקיסר אוגוסטוס, הוקדש על פי סנאטוס קונסולטום על מנת לחגוג את השלום שהושג בעקבות הניצחונות של אוגוסטוס בגאליה ובספרד.
* 9 לפנה"ס – במהלך קמפיין צבאי שניהל נגד שבט המרקומנים נירון קלאודיוס דרוסוס, בנו החורג של אוגוסטוס קיסר, מת לאחר שנפל מסוסו.
* 4 לפנה"ס – משלחת מארץ ישראל באה לרומא, במטרה למנוע את המשך שלטון בית הורדוס, לאחר מותו של הורדוס.
* 4 לפנה"ס – לאחר מותו של הורדוס, בנו ארכלאוס הופך לאתנארך (נשיא) יהודה בעוד שהורדוס אנטיפס הופך לטטרארך הגליל והפראיה
* 4 לפנה"ס – המצביא הרומאי ומושל הפרובינקיה סוריה פובליוס קווינקטיליוס וארוס כובש את ירושלים באמצעות שלושה מתוך ארבעת לגיונותיו ולאחר מכן צולב 2,000 מורדים יהודים.
* 3 לפנה"ס – לוקיוס דומיטיוס אהנובארבוס מפקד על הצבא הרומאי בגרמאניה וחוצה את האלבה. הוא בונה את הפונטס לונגי (בלטינית – גשר ארוך) מעל ביצות העשב בין הריין והאמס.
* 2 לפנה"ס – יוליה אוגוסטי פיליאה, בתו של הקיסר הרומי אוגוסטוס קיסר, הוגלתה באשמת בגידה וניאוף לאי פאנדאטריה, שם היא הוחזקה בבידוד מוחלט כשרק אמה סקריבוניה התלוותה אליה.
* 2 לפנה"ס – פרטס הרביעי הופך למלך האימפריה הפרתית.
* 1 לפנה"ס – אובידיוס כותב את אמנות האהבה
* 1 לפנה"ס – הקיסר הסיני האי משושלת האן מת ומוחלף על ידי בן דודו, הקיסר פינג משושלת האן בן התשע. ואנג מאנג ממונה לעוצר על ידי ואנג ג'נגג'ון.
* 1 לפנה"ס – העוצר לשעבר, דונג שיאן מתאבד.

==נולדו==
לידתו של [[ישו]]
* 6 לפנה"ס – תאריך אפשרי ללידתו של ישו
* 5 לפנה"ס – תאריך משוער נוסף ללידתו של יוחנן המטביל ושל ישו
* 4 לפנה"ס – עוד תאריך משוער להולדת ישו
* 3 לפנה"ס – סנקה, מדינאי רומי
* 3 לפנה"ס – גלבה, קיסר רומי
* 2 לפנה"ס – לפי האמונה הנוצרית, גבריאל מנבא את לידתו של ישו למרים, אם ישו.
* 25 בדצמבר 1 לפנה"ס – תאריך לידתו של ישו על פי דיוניסיוס אקסיגואוס, שהמציא את הספירה הנוצרית.

==נפטרו==
[[הורדוס]]
* 9 לפנה"ס – נירון קלאודיוס דרוסוס
* 8 לפנה"ס – הורציוס, משורר רומי קדום
* 8 לפנה"ס – גאיוס קילניוס מאיקנס, מדינאי רומי, ופטרון בתחום האומנות
* 7 לפנה"ס – אריסטובולוס נסיך ממשפחת הורדוס
* 4 לפנה"ס – הורדוס
* 3 לפנה"ס – הקיסר קונסורט פו משושלת האן.
* 2 לפנה"ס – יולוס אנטוניוס בנו של מרקוס אנטוניוס וקונסול (האימפריה הרומית) בשנת 10 לפנה"ס (נולד בשנת 43 לפנה"ס)
* 2 לפנה"ס – פארתס הרביעי, מלך פרת (נרצח על ידי אשתו ובנו)
* 1 לפנה"ס – דונג שיאן משושלת האן – מתאבד (נולד בשנת 23 לפנה"ס)
* 1 לפנה"ס – הקיסר האי משושלת האן (נולד בשנת 27 לפנה"ס)
* 1 לפנה"ס – הקיסרית פו משושלת האן.
* 1 לפנה"ס – הקסיר זהאו פאייאן (נולד בשנת 32 לפנה"ס)

==קישורים חיצוניים==

== הערות שוליים ==

*
01
הנרי

הנרי (Henry) הוא שם אנגלי המשמש גם כשם פרטי וגם כשם משפחה. מקורו בשם הצרפתי שבתורו נגזר מהשם הגרמני .

קטגוריה:שמות פרטיים לגברים
קטגוריה:שמות משפחה
זיהום הסביבה

זיהום הסביבה הוא כלל תופעות הזיהום הפוגעות בסביבה. תופעה נחשבת זיהומית כשהיא מפרה את האיזון האקולוגי, באזור מסוים או בעולם כולו. המונח זיהום הסביבה מתייחס בדרך כלל לזיהום הנובע מאסון סביבתי ומפעילות התעשייה.

[[זיהום אוויר בתעשייה נחשב זיהום סביבה מסחרי]]
זיהום חופי נהר בפסולת מעשה ידי אדם.

==צורות של זיהום הסביבה==
ישנן שתי צורות עיקריות של זיהום סביבה: זיהום מקומי וזיהום גלובלי. בעבר האמינו כי רק זיהום מקומי הוא בעייתי - למשל, שחרור של עשן בעת בערת פחם, הגורם לזיהום האוויר. כיום מכירים בכך כי צורות זיהום שונות הן בעלות השפעה גלובלית. אפקט החממה המוביל להתחממות עולמית הוא הנזק המוכר ביותר הנגרם בשל זיהום גלובלי.

לעיתים, דבר-מה הקיים בטבע באופן טבעי נחשב לזיהום סביבה כשהוא מגיע למקום אחר. למשל, אצות הגדלות באגמים ובחופי ימים נחשבות לזיהום כשהתרבותן נובעת מריבוי שיירים מתעשיות שונות, המשמשים להן כמזון; אותן אצות מתחרות בצורות החיים ששהו במקום בטרם הזיהום, ומפרות את האיזון האקולוגי.

דרך נוספת לחלק את זיהומי הסביבה היא לזיהום אישי וזיהום מסחרי. על אף שהזיהום המסחרי הוא תוצאה מובהקת של פעולות אישיות, רוב ההפגנות הן כנגד זיהום מסחרי, זיהום שבו תאגידים מזהמים את הטבע, לדוגמה מפעלים ששופכים את הפסולת שלהם לים, מייצרים עשן וכדומה.

==השפעות על האדם==
זיהום הסביבה פוגע בסופו של דבר בבני האדם. במקרה של זיהום גלובלי, ההשפעות הן על העולם כולו. לדוגמה, הפשרת הקטבים תיצור בעיה כלל עולמית. אבל גם זיהום מקומי הוא הרסני לאדם: הוא גורם מגוון בעיות, החל בקשיים טכניים (כגון זיהום אור שמונע שימוש בטלסקופים באזורים עירוניים) ועד למחלות קשות: חומרים מזהמים באוויר, באדמה ובמים גורמים למחלות רבות ושונות, ובהן סרטן, זאבת, מחלות חיסוניות, אלרגיה ואסתמה.

בשנת 2016 פרסם ארגון הבריאות העולמי דו"ח לפיו 1 מכל 4 ממקרי התמותה בעולם מקורו בזיהום סביבה, וכמות מקרי המוות מגיעה ל-12.6 מיליון איש בשנה שמתים בגלל סיבות המקושרות לזיהום הסביבה.

==ראו גם==

* זיהום אוויר
* זיהום אור
* זיהום מים
* זיהום נפט
* זיהום מי תהום
* זיהום תרמי
* זיהום רעש
* מסכת סינון אוויר
*שטח הפסולת של האוקיינוס השקט
* מגדר וזיהום סביבתי

==קישורים חיצוניים==

* 
* [http://www.tapuz.co.il/blog/net/ViewEntry.aspx?EntryId=2505905 מה אנו מעוללים לציפורים?] - סרטון על מצוקת הציפורים באטול מידווי, כתוצאה מזיהום תעשייתי
* [http://www.ecofoot.org/ מבחן הבוחן את רמת זיהום הסביבה של אדם], eco footprint
* [http://www.ehf.org.il/ אתר הקרן לבריאות וסביבה]
* [https://web.archive.org/web/20160319023156/http://smalla.co.il/?p=6664 ארגון הבריאות העולמי: נזקי הסביבה הורגים 12.6 מיליון בשנה], באתר סמאללה, 16 במרץ 2016
* 
* 

==הערות שוליים==

*
קטגוריה:זיהום אוויר
מטריצת היחידה

באלגברה ליניארית, מטריצת היחידה מסדר <math>\ n</math> היא מטריצה ריבועית מסדר <math>n</math>, כלומר בגודל <math>n^2</math>, שהאלכסון הראשי שלה מורכב מאחדות וכל שאר המטריצה מאפסים. היא מסומנת על ידי <math>\ I_n</math> או על ידי <math>\ I</math> כאשר גודלה אינו חשוב או טריוויאלי. מטריצת היחידה משמשת כאיבר נייטרלי ביחס לכפל מטריצות, וכטרנספורמציה ליניארית היא מייצגת את העתקת הזהות (כלומר: <math>\ v = Iv</math> לכל <math>\ v</math>), כלומר כמו שבאלגברה רגילה ניתן להכפיל כל אבר שרוצים בספרה 1 כך ניתן להכפיל כל מטריצה שרוצים במטריצת היחידה מבלי לשנות את השוויון.

דוגמאות למטריצת היחידה בסדרים שונים:
:<math>
I_1 = \begin{bmatrix}
1 \end{bmatrix}
,\ 
I_2 = \begin{bmatrix}
1 & 0 \\
0 & 1 \end{bmatrix}
,\ 
I_3 = \begin{bmatrix}
1 & 0 & 0 \\
0 & 1 & 0 \\
0 & 0 & 1 \end{bmatrix}
,\ \cdots ,\ 
I_n = \begin{bmatrix}
1 & 0 & \cdots & 0 \\
0 & 1 & \cdots & 0 \\
\vdots & \vdots & \ddots & \vdots \\
0 & 0 & \cdots & 1 \end{bmatrix}
</math>

מאחר שמטריצת היחידה היא מקרה פרטי של מטריצה אלכסונית, אפשר לכתוב אותה גם כ-:
<math display=block> I_n = \operatorname{diag}(1, 1, \dots, 1)</math>

בחישובים לפי קואורדינטות וחשבון טנזורים שימושי להציג את מטריצת היחידה באמצעות הדלתא של קרונקר:
<math display=block>(I_n)_{ij} = \delta_{ij} = \begin{cases} 1 & \mbox{if }i=j \\ 0 & \mbox{if }i \ne j \end{cases}</math>

תהי <math>A \in M_{m \times n}(F)</math> מטריצה מעל שדה F, אזי: <math display="block">I_m A = A I_n = A</math>
כלומר: מטריצת היחידה היא איבר נייטרלי ביחס לכפל מטריצות. 

מטריצת היחידה (מסדר n) היא מטריצה אוניטרית ומטריצה הרמיטית ובפרט מטריצה סימטרית ומטריצה אורתוגונלית, עמודותיה וכן שורותיה מהווים בסיס אורתונורמלי למרחב הווקטורי <math>F^n</math>. הדטרמיננטה של מטריצת היחידה שווה ל-1. מטריצת היחידה היא מטריצה אלכסונית שכל ערכיה העצמיים שווים ל-1. זו מטריצה הפיכה ודרגתה שווה ל-n.

מטריצה מסוג זה מנוצלת בכמה תחומים של אנליזה נומרית לרבות פירוק אינטרפולטיבי.

==ראו גם==
*הדלתא של קרונקר

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:מטריצות
קטגוריה:1 (מספר)
לאוראסיה

250px
לאוראסיה הייתה תת-יבשת שהתפצלה מיבשת-העל פנגיאה לקראת סוף עידן היורה. לאוראסיה הייתה היבשת הצפונית כאשר גונדוונה הייתה היבשת הדרומית. לאוראסיה כללה את אמריקה הצפונית, אירופה ואסיה למעט תת-היבשת ההודית. לפני כ-140 מיליון שנה התרחש פיצול נוסף בין האזור שהוא כיום אמריקה הצפונית (לאורנטיה) לבין האזור של אירואסיה ונוצר האוקיינוס האטלנטי.

==קישורים חיצוניים==

* 

קטגוריה:יבשות קדומות
קטגוריה:תאוריות גאולוגיות
קטגוריה:אסיה: גאולוגיה
קטגוריה:אירופה: גאולוגיה
קטגוריה:אמריקה הצפונית: גאולוגיה
קטגוריה:גרינלנד: גאולוגיה
אדמונטון

אדמונטון (באנגלית: Edmonton, ) היא עיר בקנדה, ובירתה של הפרובינציה אלברטה. אדמונטון היא העיר השנייה בגודלה באלברטה לאחר קלגרי והחמישית בגודלה בקנדה, וב-2012 חיו בה 1,159,869 תושבים. היא הוכרזה כעיר ב-1904, ומפורסמת כעיר הפסטיבלים של קנדה.

אדמונטון היא המרכז הכלכלי העיקרי בצפון אלברטה ובמרכזה, וצומת דרכים של תעשיית הנפט והגז. לאלברטה חלק הארי מתעשיית הנפט של קנדה. עתודותיה – בצורה של חולות נפט – מוערכות כשניות רק לערב הסעודית. אדמונטון היא מוקד לתעשיות הפטרוכימיות של אלברטה, וזכתה לכינוי "בירת הנפט של קנדה" בשנות ה-40 של המאה ה-20. תעשיות האספקה והשירותים מניעות את מנוע מיצוי האנרגיה, בעוד המחקר מפתח טכנולוגיות חדשות ותומך בעיבוד מוסף מורחב של עתודות הנפט, הגז והחולות הנפטיים של אלברטה.

למרות ההתמקדות לכאורה בנפט ובגז, כלכלת אדמונטון היא אחת המגוונות בקנדה. ענפי התעשייה הגדולים כוללים תחום טכנולוגי חזק. חלק גדול מהצמיחה בתחום הטכנולוגיה נובע מהמוניטין של אדמונטון כאחד ממרכזי המחקר והחינוך המובילים בקנדה.<ref></ref>
בין המעסיקים הגדולים בעיר נמנים ממשלת אלברטה, שירותי הבריאות, ואוניברסיטת אלברטה.

==היסטוריה==
ההיסטוריה של אדמונטון כיישוב החלה בשנת 1795, כשחברת מפרץ הדסון הקימה שם תחנת סחר. ב-1892 הוכרה כעיירה, ובשנת 1905 הוכרזה כבירתה של אלברטה.

==אקלים ==

לאדמונטון אקלים יבשתי לח. החורף קר מאוד ומושלג, (30- מעלות צלזיוס מתחת לאפס בערך) והקיץ לעיתים קריר וגשום (19 מעלות צלזיוס בערך).

==קהילה יהודית==
באדמונטון חיים כ-5,000 יהודים. בעיר מספר בתי כנסת: "בית ישראל" ובית חב"ד האורתודוקסיים, "בית שלום" הקונסרבטיבי ו"בית אורה" הרפורמי. בנוסף, יש בעיר כולל, סמוך לבית הספר האורתודוקסי "מנורה". בית הספר הקהילתי "תלמוד תורה" פועל בשיתוף פעולה של הקהילה היהודית ובתי הספר הציבוריים של אדמונטון.

==אתרים==
* המוזיאון לאמנות – במוזיאון זה מכיל תצוגות אמנות מן העבר ומן ההווה, גלריה מיוחדת לאמנות ילדים ומבחר תוכניות מיוחדות לחינוך אמנותי.
* המוזיאון לחלל ומדע – מוזיאון של משחקים, תצוגות ודגמים המתארים מצבים בלתי-צפויים. המחשה בשיטת האימקס.
* שוק הטיילת – מוזיאון המורכב משני בניינים שאכסדרת זכוכית סוככת עליהם.
* מרכז הטבע על-שם ג'ון ג'נזין – כולל תצוגה של עולם החי והצומח.
* קניון מערב אדמונטון – מרכז הקניות הגדול ביותר בצפון אמריקה ומהגדולים בעולם.

== ערים תאומות ==
* 
* 
* 

== קישורים חיצוניים ==

* 

* [http://www.edmontonbethisrael.org בית-ישראל]
* [http://www.ekollel.com כולל]
* 

==הערות שוליים==

*
קטגוריה:אלברטה: ערים
קטגוריה:פרובינציות וטריטוריות קנדה: ערי בירה
קטגוריה:יישובים שהוקמו ב-1795
זנב

זנב של [[סוסים]]
זנב של [[אליגטור אמריקאי]]
הזנב הוא חלק גמיש בגופם של בעלי חיים, היוצא בחלקו האחורי. זנב מאפיין בעיקר בעלי חוליות, אצלם מהווה את קצה עמוד השדרה, וקיים גם אצל חלק מחסרי החוליות, למשל עקרבים.

==תפקיד==
* מתן יציבות, למשל אצל חתול.
* שחייה, למשל אצל תנינאים.
* גרוש זבובים, למשל אצל פרה.
* אחיזה נוספת, למשל אצל קוף עכביש שחור ראש.
* הגנה, הזנב יכול לשמש כשוט ולעיתים, כגון אצל אנקילוזאוריים, הוא מצויד אף בכלי נשק בקצהו: במעין אלת עצם או בדוקרניים.
* מילוט, למשל אצל לטאות (כמו השממית), אשר במצב מצוקה מנתקות את זנבן המפרפר ומותירות אותו ביד הלוכד. לטאה כזו מגדלת זנב חדש לאחר מכן, הנופל באיכותו מן הזנב המקורי.
* תקשורת, למשל אצל איילה, המאותתת בזנבה לעופריה לעקוב אחריה בסבך. רוב החתולים מביעים עצבנות בטלטלם את זנבם, אף כי יש יוצאים מן הכלל. חתולים סומרים את זנבם כדי להראות מפחידים יותר. כלב מבוית מביע שמחה בכשכשו בזנבו. גם שועלים שבויתו החלו לכשכש בזנבם לגילוי שמחה.

===תפקיד הזנב בתעופה===
לזנב תפקיד חשוב בתעופתם של עופות. במהירויות נמוכות מגביר הזנב את העילוי. הזנב גם מפחית את המערבולות של שפת הזרימה, ומשמש להיגוי וייצוב.

==שימושים לזנבות ביד האדם==
האדם צד בעלי חיים, כמו שועלים, כדי להתהדר בזנבותיהם ולהשתמש בהם בתעשיית הפרוות.
שיער זנב סוס משמש לייצור מברשות, מכחולים, קשתות לכלי מיתר דוגמת כינור או קונטרבס ומטאטאים באיכות גבוהה.

==קיצוץ זנב==
יש הנוהגים לקצוץ את זנבם של כלבים גזעיים גדולים, כמו רוטווילר. יש ביניהם הטוענים כי נשקפת לכלב סכנת נקיעת עמוד השדרה אם לא יקוצץ זנבו, מכיוון שהוא עלול לחבוט בו בחוזקה רבה מדי. תחרויות יופי של גזעים מסוימים מחייבות קיצוץ הזנב. במדינות מסוימות מוגדר קיצוץ זנב של בעלי חיים כהתעללות, ונאסר על פי חוק.

==גלריה==
<gallery widths="200" heights="150">
קובץ:Lemur catta2.jpg|זנב של למור קטה
קובץ:Sheep in Pretoria SA.jpg|כבשה עם אליה
קובץ:Greater Sage-Grouse (8694360110).jpg|שכווי הלענה
קובץ:Flickr - Rainbirder - Sassy Lassy.jpg|נמר
קובץ:SCORPIO MAURUS PALMATUS.jpg|עביד צהוב
קובץ:Buckelwal Schwanzflosse.jpg|לווייתן גדול-סנפיר
קובץ:Quetzal4.jpg|קצאל זכר
קובץ:Snake.usuhs.jpg|זנב העכסן
קובץ:Pfau imponierend.jpg|זנב של טווס זכר
</gallery>

==ראו גם==
* זנב שור
==קישורים חיצוניים==

* 
* 
* 
* 

קטגוריה:זואוטומיה
פלמירו טוליאטי

פלמירו טוליאטי
פלמירו טוליאטי (איטלקית: Palmiro Togliatti, , 26 במרץ 1893 - 21 באוגוסט 1964) היה מדינאי קומוניסטי איטלקי.

==ביוגרפיה==

נולד בג'נובה למשפחה מהמעמד הבינוני ולמד לימודים הומניים באוניברסיטת טורין. קיבל השכלה במשפטים באוניברסיטת טורינו, שירת כקצין ונפצע במלחמת העולם הראשונה והפך למורה בטורינו. החל בשנת 1922 ערך טוליאטי את העיתון איל קומוניסטה ובאפריל 1924 הפך לחבר הוועד המרכזי של המפלגה הקומוניסטית. אחרי המלחמה הוא הצטרף לקבוצה שסבבה סביב אנטוניו גראמשי ועיתונו "L'Ordine Nuovo" (הסדר החדש) בטורינו. בשנת 1919 ייסד יחד עם גראמשי את העיתון "ל'אורדינה נואובו" והיה לעורכו.

הוא היה ממייסדי המפלגה הקומוניסטית האיטלקית, ולאחר שגראמשי נכלא בידי בניטו מוסוליני, היה למנהיג המפלגה עד מותו.

בזמן שהשתתף בישיבת האינטרנציונל הקומוניסטי (קומינטרן) במוסקבה בשנת 1926, אסר מוסוליני את קיומה של המפלגה הקומוניסטית, וכמעט כל מנהיגיה פרט לטוליאטי נעצרו. בשנות השלושים נאלץ טוליאטי לגלות מאיטליה, והוא שהה במשך 15 שנה במוסקבה, נשא את השם ארקולה ארקולי, והיה לידידו של סטלין. לאחר שחרור איטליה בשנת 1944 שב טוליאטי לארצו ונתמנה לשר בלי תיק. בדצמבר 1944 התמנה טוליאטי לסגן ראש הממשלה. ביוני 1945 התחזקה המפלגה הסוציאליסטית וטוליאטי, הקומוניסט, מונה לשר המשפטים. 

תחת הנהגתו התחולל במפלגה "מהפך סאלרנו" שהתמקד בתמיכת המפלגה ברפורמות דמוקרטיות באיטליה ובזניחת המאבק האלים לסוציאליזם. כתוצאה מכך נעה המפלגה ימינה במפה הפוליטית ופורקו גדודי הפרטיזנים החמושים שהמפלגה שלטה בהם.

ב- 14 ביולי 1948 נפצע טוליאטי קשה על ידי פשיסט צעיר, ועובדים הכריזו על שביתה ברחבי איטליה במחאה. 

מנהיגותו של טוליאטי הביאה את המפלגה הקומוניסטית למעמד המפלגה הגדולה באיטליה, והמפלגה הקומוניסטית (שאיננה מפלגת שלטון) הגדולה באירופה. על אף שמעולם לא הרכיבה המפלגה את הממשלה, היא נחלה הצלחה רבה בבחירות המוניציפליות והשיגה כוח רב.

טוליאטי נפטר באוגוסט 1964 ונקבר בהלוויה חילונית, רבת משתתפים, בה הונפו עשרות אלפי דגלים אדומים.

העיר הרוסית סטברופול, שבה סייע טוליאטי בהקמת מפעלי הרכב אווטוואז (AutoVAZ) (לאדה) בשיתוף עם פיאט האיטלקית, נקראה "טוליאטי" על שמו משנת 1964, שנת מותו.

==קישורים חיצוניים==

* 
* 
* 

==הערות שוליים==

קטגוריה:פוליטיקאים איטלקים
קטגוריה:קומוניסטים איטלקים
קטגוריה:איטלקים במלחמת האזרחים בספרד
קטגוריה:מהגרים לברית המועצות
קטגוריה:איטלקים שנולדו ב-1893
קטגוריה:איטלקים שנפטרו ב-1964
לונג איילנד

לונג איילנד (באנגלית: Long Island, בתרגום חופשי – האי הארוך) הוא אי באורך 190 קילומטר, וברוחב 32 קילומטר, באוקיינוס האטלנטי, השייך למדינת ניו יורק. בחלקו המערבי של האי נמצאים הרבעים ברוקלין וקווינס השייכים לעיר ניו יורק (הנחשבים ל'מחוז קינגס' ול'מחוז קווינס'). בחלקו המזרחי של האי נמצאים המחוזות נסאו וסאפוק.

== גאוגרפיה ==
בחלקו הדרומי של האי נמצא אזור המפטונס המשמש כאזור נופש לתושבי ניו יורק. באי נמצאים שני שדות תעופה גדולים – נמל התעופה ג'ון פ. קנדי ונמל התעופה לה גוארדיה.

לונג איילנד הוא אחד האזורים הצפופים בארצות הברית – הצפיפות בו עומדת על 2,086 תושבים לקילומטר רבוע. לפי מפקד האוכלוסין האמריקאי בשנת 2012, באי מתגוררים 7,686,912 תושבים. אי זה הוא האי המאוכלס ביותר בארצות הברית והשבעה-עשר בעולם כולו; הוא עוקף, בין היתר, את אירלנד, ג'מייקה, סינגפור ואת האי הצפוני בניו זילנד. למעשה, רק בשתים-עשרה מדינות בארצות הברית יותר תושבים, ואף לא באחת מהן יש צפיפות אוכלוסין כה גבוהה.

בחלקו המזרחי של האי מצויים שטחים חקלאיים, בהם מגדלים בעיקר גפנים.

לונג איילנד ידועה כבעלת ריכוז גבוה של יהודים באוכלוסייה, ובין היתר חיים באי אנשים אמידים ועשירים.

כאי הגדול והארוך ביותר מבין 48 מדינות השטח הרציף בארצות הברית (למעט הוואי ואלסקה שאינן נמצאות ביבשת), הוא משתרע על פני 190 קילומטרים, מניו יורק-הארבור לקצה הצפוני מונטוק. לונג איילנד הוא האי ה-11 בגודלו בארצות הברית וה-149 בגודלו בעולם.<ref></ref>

מצפון ללונג איילנד מצוי מצר לונג איילנד, המהווה נתיב ספנות חשוב לספינות המגיעות מנהר הדסון לאוקיינוס האטלנטי, ולהפך, דרך הארלם ריבר והאיסט ריבר. מעבר ספינות מתאפשר גם ממפרץ ניו יורק ליישובים השוכנים לחופו של המצר, וצפונה לאורך חופי האוקיינוס האטלנטי..

==השכלה==
בלונג איילנד מספר מכללות ואוניברסיטאות:
* אוניברסיטת אדלפי
* אוניברסיטת סטוני ברוק
* מכללת סאות'המפטון
* אוניברסיטת הופסטרה
* אוניברסיטת מדינת ניו יורק שבאולד ווסטבורי – SUNY.

==ספורט==
שלוש קבוצות ספורט מקצועניות בכירות מבוססות באי:
* קבוצת הבייסבול ניו יורק מטס, המשחקת בליגת ה-MLB ומבוססת ברובע קווינס של העיר ניו יורק;
* קבוצת הכדורסל ברוקלין נטס המשחקת בליגת ה-NBA ומבוססת ברובע ברוקלין של העיר ניו יורק;
* קבוצת ההוקי קרח ניו יורק איילנדרס, המשחקת בליגת ה-NHL ומבוססת מאז 2015 ברובע ברוקלין של העיר ניו יורק, לאחר שהתבססה מאז הקמתה ב-1972 בעיירה יוניונדייל שבמחוז נסאו.

בפארק פלאשינג מדוז שבקווינס מתקיימת מדי שנה אליפות ארצות הברית הפתוחה בטניס.

==קישורים חיצוניים==

* [http://www.longislandexchange.com לונג איילנד]
* 
* 

== ביאורים ==

==הערות שוליים==

*
קטגוריה:ניו יורק: איים
קטגוריה:מדינת ניו יורק: איים
אמריטסר

אמריטסר היא עיר בפנג'אב שבהודו. אוכלוסייתה היא כ-1.5 מיליון נפש והיא שוכנת בצפון מערב הודו, סמוך מאוד לגבול הפקיסטני.

שמה נגזר מסנסקריט: "אמריט סאראס" פירושו "בריכת הנקטר", הנוזל אותו שותים האלים באמונה ההינדואית כדי להישאר בני אלמוות.

באמריטסר נמצא ההארימנדיר סאהיב, עשוי שיש, שנעטר בשנת 1802 בכיפת נחושת מוזהבת, מכאן שמו "המקדש המוזהב", המרכז התרבותי והרוחני של דת הסיקים.

==היסטוריה==
אמריצר נוסדה ב 1574 על ידי ראמדאס, הגורו הרביעי של הסיקים.

בימי המהרג'ה הסיקי רנג'יט סינג עקפה אמריטסר את לאהור כעיר החשובה ובירתה של פנג'אב.

אמריטסר התפתחה מכפר קטן למרכז עסקי ומנהלי חשוב כיום, על אם הדרך מצ'אנדיגאר וג'אלאנדר ללאהור בפקיסטן, שעד החלוקה הייתה בירתה ההיסטורית של פנג'אב ושוכנת רק 50 ק"מ מערבה ממנה.

=== טבח אמריטסר ===

ב-3 באפריל 1919, נורו למוות 379 מפגינים ונפצעו כ-1,200 נוספים בידי הצבא הבריטי לאחר שנלכדו בכיכר ללא אפשרות יציאה.

=== מבצע כוכב כחול ===

במהלך מבצע "כוכב כחול" ביוני, 1984, נהרגו למעלה מ-400 איש בהסתערות צבא הודו על מיליטנטים סיקים בראשותו של ג'ארנייל סינג בהינדרנוואלה שהתבצרו במקדש. הפגיעה הקשה ברגשותיהם הדתיים של הסיקים הייתה מהגורמים שהביאו לרציחתה של אינדירה גאנדי בידי שומרי ראשה (שהיו סיקים).

==כלכלה==
נמל תעופה בינלאומי נמצא 11 ק"מ ממרכז העיר. העסקים העיקריים בעיר הם תיירות, שטיחים וטקסטיל, מוצרי אמנות, סחר במוצרים חקלאיים, שירותים והנדסה קלה.

==טקס סגירת גבול ואגה==
אמריטסר שוכנת כ-28 ק"מ מגבול ואגה המפריד בין הודו לפקיסטן. מדי יום, נערך טקס סגירת הגבול בנוכחות אלפי צופים. טקס זה הוא אחד האטרקציות התיירותיות הבולטות למבקרים באמריטסר.

==קישורים חיצוניים==

* 

* 
* 

==הערות שוליים==

קטגוריה:סיקיזם
קטגוריה:ערים קדושות
קטגוריה:אמריטסר
קטגוריה:פנג'אב: ערים
קטגוריה:יישובים שהוקמו במאה ה-16
טראפל

כמהוני שוקולד עם חמאת בוטנים
כמהוני שוקולד, או טראפלים (מצרפתית: Truffle), הם כדורי שוקולד עשירים שהומצאו בצרפת ונקראים על שם פטריית הכמהין בשל הדמיון החיצוני ביניהם. האקדמיה ללשון העברית קראה לשוקולד בשם כְּמֵהוֹן שׁוֹקוֹלָד, עקב הדמיון לפטריית הכמהה וגם בשל הטעם המתוק המעורר כמיהה.

==הרכב==
הטראפלים עשויים משוקולד מומס מעורב עם שמנת מתוקה (גנאש). לעיתים מוסיפים לתערובת חמאה או חלמונים להענקת מרקם קרמי וגם חומרי טעם שונים כגון ליקרים, קליפות תפוז או לימון, מחיות פרי או אגוזים שונים, תבלינים. 

לאחר שנותנים לתערובת להתקשות מעט, יוצרים ממנה כדורים, אותם אפשר להגיש כמו שהם או לצפות אותם בקקאו, אבקת סוכר או קוקוס טחון, ויש שאף טובלים אותם בשוקולד מטומפרר ולאחר מכן מצפים בקקאו.

==ראו גם==
* כדור שוקולד
* גנאש

==קישורים חיצוניים==

* סיליה רגב, , באתר nrg
* [http://www.ynet.co.il/tags/טראפלס תגית טראפלס], באתר ynet

==הערות שוליים==

קטגוריה:המטבח הצרפתי: קינוחים
קטגוריה:קינוחי שוקולד
דמוקרטיה אלקטרונית

דמוקרטיה אלקטרונית, היא שימוש בטכנולוגיות התקשורת האלקטרונית כמו האינטרנט לחיזוק התהליכים הדמוקרטיים ולסיוע בהגשמת החזון הדמוקרטי של "שלטון העם". דמוקרטיה אלקטרונית מאפשרת לאזרחים גישה אלקטרונית למידע על השלטון (Norris, 2003) ומסמלת מעבר ל"ממשל פתוח" המאפשר לאזרחים לא רק נגישות פסיבית למידע, אלא גם אזרחות אלקטרונית פעילה, eParticipation. דמוקרטיה אלקטרונית פעילה כוללת יידוע האזרחים, ייצוג האזרחים, הצבעה אלקטרונית, התייעצות עם אזרחים ויצירת מעורבות של אזרחים בקבלת ההחלטות של הממשל ובתוכניות ובפעילות השגרתיות של הממשל בנושאי מִנהל תקין, חברה אזרחית, עסקים וארגונים התנדבותיים.

==ראו גם==
* דמוקרטיה דינמית
* דמוקרטיה השתתפותית
* דמוקרטיה ישירה

==קישורים חיצוניים==
* סיני גז, [http://www.amalnet.k12.il/Commun/Mivnit/RightMenu/%D7%A4%D7%95%D7%9C%D7%99%D7%98%D7%99%D7%A7%D7%94+%D7%91%D7%A2%D7%99%D7%93%D7%9F+%D7%94%D7%A0%D7%99%D7%95-%D7%9E%D7%93%D7%99%D7%94/%D7%99%D7%97%D7%A1%D7%99+%D7%AA%D7%A7%D7%A9%D7%95%D7%A8%D7%AA-%D7%A9%D7%9C%D7%98%D7%95%D7%9F/%D7%93%D7%A2%D7%AA+%D7%A7%D7%94%D7%9C/%D7%93%D7%9E%D7%95%D7%A7%D7%A8%D7%98%D7%99%D7%94+%D7%9E%D7%A7%D7%95%D7%95%D7%A0%D7%AA/?myId=1002-1007-65 דמוקרטיה מקוונת], מתוך אתר עמלנט - תקשורת וחברה ג'
*[http://www.deot.co.il/%D7%93%D7%9E%D7%95%D7%A7%D7%A8%D7%98%D7%99%D7%94_%D7%A7%D7%94%D7%99%D7%9C%D7%94_%D7%9E%D7%93%D7%99%D7%A0%D7%94/Entry_42/%D7%93%D7%9E%D7%95%D7%A7%D7%A8%D7%98%D7%99%D7%94_%D7%91%D7%90%D7%99%D7%A0%D7%98%D7%A8%D7%A0%D7%98.html דמוקרטיה באינטרנט (מתוך אתר דעות)]
* 
* שאול שארף, [https://ssrn.com/abstract=3560522 "דמוקרטיה היברידית: טכנולוגיה אינטרנטית בשירות הדמוקרטיה"], מעשי משפט יב, 307 (2021)
* 

אלקטרונית
אלכסון ראשי

באלגברה ליניארית, האלכסון הראשי של מטריצה ריבועית הוא האלכסון שמתחיל מהפינה השמאלית העליונה של המטריצה עד לפינה הימנית התחתונה. לפיכך, האיבר <math>\ A[i,j]</math> של המטריצה, שייך לאלכסון הראשי אם ורק אם <math>\ i=j</math>.

== דוגמה ==
במטריצה הבאה, המספרים 1, 4 ו-5 נמצאים על האלכסון הראשי:
:<math>\begin{bmatrix}
1 & 0 & 0\\
0 & 4 & 0\\
0 & 0 & 5\end{bmatrix}</math>

מטריצה כזו, שבה כל האיברים מחוץ לאלכסון הראשי הם אפסים, נקראת מטריצה אלכסונית. מטריצה אלכסונית אפשר לרשום בקיצור <math>\ \operatorname{diag}(1,4,5)</math>, כאשר הסוגריים כוללים את איברי האלכסון הראשי, לפי סדרם.

== תכונות ==
העקבה (Trace) של מטריצה, היא סכום האיברים באלכסון הראשי, כלומר: <math>\mbox{Tr}(A) = \sum_{i=1}^{n}{a_{i,i}} </math>. העקבה היא אינווריאנטית תחת דמיון מטריצות.

== ראו גם ==
* מטריצה לכסינה
* עקבה
* מטריצת היחידה

==קישורים חיצוניים==
* 

קטגוריה:אלגברה ליניארית
ישראל פולק

ישראל פולק (20 בדצמבר 1909 – 6 במאי 1993) היה תעשיין איש עסקים ישראלי, מייסד "פולגת", חתן פרס ישראל.

==ביוגרפיה==
פולק נולד ב-1910 בעיירה בורשה שבמרמורש (טרנסילבניה) למשפחה שהיו בה אחד עשר ילדים. כשהיה בן 15 עברה משפחתו לגורה הומורולוי שבבוקובינה מסיבות כלכליות. לאחר מכן פולק למד בבית הספר לטקסטיל שבצ'רנוביץ ועבד לפרנסתו במפעל סריגה. בשנת 1935 הקים בצ'רנוביץ מפעל לטקסטיל וב-1937 נשא לאישה את אדית צורף בת גורה הומורה.

לאחר מלחמת העולם השנייה היגר לצ'ילה והצטרף לאחיו, מרכוס, שהיגר לשם לפני המלחמה. יחד עם הגיס הקימו שם מפעל טקסטיל גדול. היה פעיל בקהילה היהודית בצ'ילה, במיוחד בתחום החינוך (הקים בי"ס יהודי) ואף שימש כנשיא הפדרציה הציונית בצ'ילה. אחיו, מנחם פולק, עלה לישראל, ממניעים ציוניים והתיישב עם משפחתו בחיפה.

בשנת 1960 הציע פנחס ספיר, אז שר התעשייה, לישראל פולק להקים מפעל טקסטיל בקריית גת. פולק נענה להצעה והקים את "פולגת", תשלובת הטקסטיל הגדולה ביותר במדינת ישראל.
בסוף 1960 הוחלט להקים את פולגת טקסטיל ודב פולק, אחיינו של ישראל ובנו של מנחם, אז בן 26, יצא לגרמניה לצורך רכישת ציוד טכני מתקדם. במאי 1961 החלה בניית המפעל וב-1964 נפתחה פעילותה של פולגת טקסטיל.
תחילה תרם ישראל פולק לתשלובת כמשקיע חוץ, אך לאחר שעלה לישראל ב-1966 שימש כמנכ"ל התשלובת. התשלובת נקראה "פולגת" על שמו ועל שם קריית גת.

לאחר עלייתו לישראל היה פעיל בתחומים רבים והיה ממייסדי חברת "כלל תעשיות". בשנת 1970 הקים את חברת "בגיר" לייצור בגדי גברים כחברת בת של פולגת. אחר כך הוקמו עוד שתי חברות בת, "אומן" מפעל לסריגים ו"ליגת" מפעל לבגדי ספורט. פולק היה בין יזמי הקמת מתחם בית הטקסטיל בתל אביב כמרכז של תעשיית הטקסטיל בישראל.

בפברואר 1988 מכר את השליטה בפולגת לחברת כלל תעשיות, אך המשיך לשמש כיושב ראש התשלובת.

בשנת 1977 זכה פולק בפרס התעשייה בקטגוריית הטקסטיל.
בשנת 1979 הוענק לו פרס הרצל מטעם עיריית הרצליה, על תרומתו הבולטת בתחום הציונות. בשנת 1990 קיבל את פרס ישראל על תרומתו לחברה ולמדינה.
זכה בתואר דוקטור לשם כבוד מאוניברסיטת תל אביב (1983), מאוניברסיטת בר-אילן (1988) ומן האוניברסיטה העברית (1992).

ישראל פולק נפטר בשנת 1993 והותיר אחריו את רעייתו, רחל, לה נישא בשנת 1980, לאחר שאשתו אדית נפטרה בשנת 1975.

== הנצחה ==
המכללה לאמנות בשכונת כרם ישראל בתל אביב נפתחה ב-1997 ונקראה על שמו.

על שמו נקראה שדרה בעיר קריית גת.

קרן על שמו מחלקת מלגות לדוקטורנטים מן הפריפריה באוניברסיטת בר-אילן.

==ספרו==
* בתקופה סוערת, אוטוביוגרפיה, הוצאת כתר, 1988
==קישורים חיצוניים==
* [http://museum.imj.org.il/artcenter/newsite/he/tempH.asp?artist=פולק,%20ישראל&list=פ פרטים], באתר מוזיאון ישראל
* [https://pollak.net.technion.ac.il/he/ישראל-פולק-1910-1993/ ביוגרפיה], באתר קרן ההרצאות של הטכניון
* 

== הערות שוליים ==

קטגוריה:יהודים מבוקובינה
קטגוריה:ישראלים ילידי רומניה
קטגוריה:עולים בשנות ה-1960
קטגוריה:אנשי עסקים ישראלים
קטגוריה:זוכי פרס ישראל על תרומה מיוחדת לחברה ולמדינה
קטגוריה:תעשיינים ישראלים
קטגוריה:זוכי פרס התעשייה
קטגוריה:זוכי פרס הרצל (הרצליה)
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:פולגת
קטגוריה:קריית גת: אישים
קטגוריה:ישראלים שנולדו ב-1909
קטגוריה:ישראלים שנפטרו ב-1993
912

== אירועים ==
* 18 ביולי – שביט היילי מגיע לפריהליון
== נולדו ==

== נפטרו ==

* 30 בנובמבר- אוטו הראשון, דוכס סקסוניה (נולד ב-851)

== לוח שנה ==









==קישורים חיצוניים==
טבור

טבור (בסלנג: פּוּפּיק, שאול מרוסית דרך היידיש; נקרא גם קורקבן) הוא אזור במרכז הבטן שבו פני השטח אינם בגובה שווה לשאר האזור.

==אופן היווצרות הטבור==
כאשר העובר נמצא ברחם אמו הוא מחובר לשליה באמצעות חבל הטבור, המספק לו את צרכיו ואת חומרי הבניין שהוא נזקק להם. לאחר הלידה חותכים את חבל הטבור, והוא נותר כמין גלד באזור. כשבועיים אחרי הלידה נושר הגלד ונשארת גומה - הטבור.

מבחינה צורנית, מקובל לדבר על קיומן של שתי צורות עיקריות האפשריות לטבור: "שקוע" או "בולט". כמו כן, ישנה חלוקה לצורות משנה כגון "פונה ימינה" או "פונה שמאלה" וכדומה. הסיבות לקבלת צורת טבור אחת או אחרת אינן ברורות. כמו כן, לא נמצא הבדל בין צורות טבור נשיות לצורות גבריות. ישנה טענה כי צורת הטבור יכולה להוות מזהה ייחודי כמו טביעת אצבעות.

==הטבור==
טבור עם תכשיט [[פירסינג]]
במהלך התקופה שבה נהגו להשאיר את הבטן מכוסה לא הייתה כל אופנה לטבור, אך מרגע שהופיעו חולצות הבטן והמנהג לחשוף אותו התפתחה אופנה סביבו.
יש המעטרים את טבורם עם פירסינג או עם קעקוע סביבו. אפשרות נוספת היא ניתוח פלסטי לשינוי צורתו של הטבור כדי שיראה כמו שבעליו רוצים.

לעיתים מצטברים סיבי בגדים ותאים מתים בטבור, תופעה הקרויה מוך טבורי.

==ראו גם==
* מוך טבורי
* דם טבורי
* ראש מדוזה

==קישורים חיצוניים==

* 
* 
* 

קטגוריה:בטן
קטגוריה:צילוק
משבר התוכנה

משבר התוכנה הוא מונח שנטבע כאשר הנדסת התוכנה הייתה תחום חדש שעדיין לא התבסס. משבר התוכנה מתייחס לפער שבין היכולת לפתח תוכנה איכותית באופן שיטתי לבין הגידול המהיר בכוח החישוב. 

ראשיתו של המשבר התוכנה בסוף שנות ה-60, אז הדביקו לראשונה מחירי התוכנה את מחירי החומרה הנדרשת להרצתה. כתוצאה מכך עלתה חשיבותה של התוכנה וכן חשיבותן של דרכים שיטתיות לפיתוח תוכנה איכותית. בארבעים השנים האחרונות של המאה העשרים הוכפל כוח החישוב מדי שנתיים בממוצע (ראו גם חוק מור) והיקף המערכות שניתן לפתח גדל גם הוא בהתאם. לעומת זאת, לא חל גידול דומה ביכולת השיטתית לפיתוח תוכנה, ומידת ההצלחה בפרויקטים לפיתוח תוכנה גדלה רק באחוזים בודדים, והיא עומדת, נכון לתחילת המאה ה-21 על כ-34%. משנות ה-80 ואילך, ברוב התחומים בהם עוסקת הנדסת תוכנה, הגורם העיקרי המגביל את פיתוח התוכנה הוא האנושי, ולא מהירות או ביצועי המחשבים. נכון לתחילת המאה ה-21, נתגלה שככל שהיקף הפרויקט גדול יותר, כך קטנים סיכויי הצלחתו.
 
==משבר התוכנה לאורך השנים==
לאורך השנים הוצעו דרכים רבות להתמודדות עם משבר התוכנה. רשימה חלקית של הפתרונות שנוסו: כלים, שפות תכנות, שפות מידול, פרדיגמות תכנות חדשות, שיטות פורמליות, ניהול שינוי, ניהול פרויקטים, ארכיטקטורה, מתודולוגיות, בדיקות ועוד. חלק מהדרכים שנוסו הועילו, והפכו לטכניקות מקובלות בענף (כמו ארכיטקטורה, תכנות מובנה ותכנות מונחה עצמים), אחרות נמצאות בשימוש אך במידה קטנה והולכת (כמו מתודולוגיית מפל-המים), ורבות אחרות לא שרדו את מבחן הזמן ונעלמו, ובמקומן הוצעו דרכים אחרות.

==משבר התוכנה בפתח המאה העשרים ואחת==
נכון לתחילת המאה העשרים ואחת, מצבו של תחום הנדסת התוכנה טוב יותר ממצבו בסוף שנות ה-60, אך הוא עדיין רחוק מרחק רב ממצבן המבוסס של דיסצפלינות ההנדסה האחרות. פרויקטים מוצלחים לפיתוח תוכנה, דהיינו, שסיפקו תוכנה המשמשת את המזמין ולא חרגו מלוחות התקציב והזמנים, עדיין מהווים רק כשליש מסך כל הפרויקטים לפיתוח תוכנה בעולם. 

חברת הייעוץ סטנדיש גרופ סוקרת את תחום הנדסת התוכנה באופן שוטף ומפרסמת מעת לעת סטטיסטיקות שונות באשר למצבו. להלן עיקרי הדוח לשנת 2003:

* רק 34% מהפרויקטים לפיתוח תוכנה מסתיימים בהצלחה ובזמן. 
* 15% מהפרויקטים לפיתוח תוכנה נכשלים כמעט מיד עם תחילת הפיתוח.
* 51% מהפרויקטים נקלעים לבעיות ומסתיימים בחריגה משמעותית מתקציב הפיתוח, חריגה מלוחות הזמנים, ואיכות תוצר ירודה.
* בפרויקטים הנמסרים לאחר חריגה מהתקציב, עלות החריגה הממוצעת היא כ-43%.
* רוב הפרויקטים הנמסרים מחייבים שינויים משמעותיים לאחר המסירה.
* בפרויקטים המסתיימים בהצלחה, רק 52% מתכונות המוצר שנדרשו במקור מיושמות. מתוכן, רק במחצית התכונות נעשה שימוש בפועל.

בענף הנדסת התוכנה מקובל כיום שאין בנמצא "תרופת פלא" למצבו של התחום, והשינוי יבוא על ידי שיפורים קטנים ומתמשכים (קָאיזֶן) בכל תחומי הנדסת התוכנה.

==ראו גם==
* חוק מור
* חוק וירת
* הנדסת תוכנה

==לקריאה נוספת==
* פרד ברוקס, "ללא מטה קסם: מהות ומקריות בהנדסת תוכנה" (גרסה עברית של No Silver Bullet), מעשה חושב, אוגוסט 1987. 
* דוד הראל, "בליעת מטה הקסם: לקראת עתיד ורוד בפיתוח מערכות", מעשה חושב, נובמבר 1992.

==קישורים חיצוניים==
* 

==הערות שוליים==

קטגוריה:הנדסת תוכנה